‏- הבוקר ‏ברוכים השבים -
‏כולנו שמענו את הבשורה המזעזעת ‏שג'יל דנדו נרצחה
‏במפתן דלתה.
‏האם אתה חושב שתצליח לצפות לשלב הבא בחייך?
‏ג'יל הייתה אדם חיובי מאוד
‏והיא הייתה רוצה שנעשה משהו חיובי.
‏חלפה שנה שלמה מאז שג'יל נורתה,
‏ולא מצאו את האשם בזה.
‏מה שלומך כעת? הזמן מרפא. אתה מתאושש?
‏אנשים רבים סיפקו לי תמיכה אדירה.
‏היא הייתה חביבת בריטניה.
‏היה פשוט בלתי נתפס שלא הצליחו למצוא
‏את האדם שהרג את ג'יל דנדו.
‏והייתי עסוקה בהכנות ליציאה לתפילה.
‏בוקר טוב. הכותרות.
‏האיש שבלשי הסקוטלנד יארד מעכבים בחשד לרצח
‏של מגישת הבי-בי-סי ג'יל דנדו…
‏שמעתי בחדשות שמישהו אכן נעצר.
‏…גר כ-800 מטרים מביתה הקודם של מיס דנדו.
‏וחשבתי שזה נפלא, סוף כל סוף,
‏מישהו עמד להישפט על הריגתה של ג'יל.
‏המשטרה לקחה מביתו פריטים לבדיקה.
‏ואז שדרן החדשות אמר ששמו הוא…
‏…בארי בולסרה.
‏הרגשתי משותקת.
‏רק חשבתי, "לא ייתכן שזה אותו בארי בולסרה."
‏זה טירוף מוחלט.
‏מדובר באחי.
‏הייתכן שהוא עשה זאת?
‏- הרצח של ג'יל דנדו -
‏היום, בסקוטלנד יארד פרסמו הצהרה, ‏לפיה נעצר אדם
‏בחשד לרצח של ג'יל דנדו.
‏- תחנת משטרה -
‏בסקוטלנד יארד לא אישרו את זהות הנחקר.
‏- משטרת המרסמית ‏מערב לונדון -
‏זה היה צעד גדול, לעצור אדם
‏שחשוד או נאשם בהריגת ג'יל דנדו.
‏ברחוב, זה 27.
‏כתבתי ברשימות שלי, ‏"אני חושש שזה הוא האדם החולה, המתבודד…
‏"המוקסם, הפסיכופת,
‏"המופרע או האובססיבי, הוא האחראי."
‏בארי ג'ורג' ענה לקטגוריה הזאת.
‏הרצח של ג'יל דנדו נתפס ונחשב
‏לאחת מחקירות הרצח הגדולות…
‏- האמיש קמפבל ‏קצין חקירות בכיר -
‏שבוצעו במשטרת לונדון.
‏שוחחו עם 4,000 אנשים או תשאלו אותם ‏בצורה כזו או אחרת.
‏כך שהתמקדתי בעשייה הנכונה.
‏- תשאול של בארי ג'ורג' ‏יום 1 -
‏אתה מסכים שיש ברשותך אקדח?
‏העתק.
‏אז אנחנו מסכימים שיש ברשותך העתק של אקדח?
‏כן, אדוני.
‏מה שהיה מעניין זה שהוא ענה לשאלות
‏במהלך התשאול.
‏לא אקדח. העתק של אקדח.
‏אנשים רבים שמתושאלים בנוגע לרצח ‏לא עונים על שום שאלה.
‏אז, בארי, אשאל אותך כמה שאלות.
‏אני רוצה שתנסה להיזכר
‏איך הרגשת כשעוכבת ונעצרת.
‏המשטרה רצתה לשוחח איתי,
‏אין לי מושג על מה,
‏כי לא ביצעתי שום פשע.
‏האם ידעת מיהי ג'יל דנדו?
‏לא פגשתי אותה מעולם בחיי. לא ידעתי מיהי.
‏המשטרה חקרה אותי על זה שוב ושוב,
‏ובאמת לא ידעתי מיהי.
‏האם קנית אי פעם אקדח אוויר ממשלתי ‏ג'י-145 שמונה מ"מ אוטומטי?
‏לא, אדוני.
‏האם היה ברשותך אי פעם כזה? ‏-לא, אדוני.
‏האם התעסקת פעם עם כזה? ‏-לא, אדוני.
‏האם ירית אי פעם בכזה? ‏-לא, אדוני.
‏ידענו שהוא משקר.
‏הייתה לנו תמונה של ג'ורג' מחזיק באקדח הזה,
‏שהוא אחד מסוגי כלי הנשק החמים ‏שדווח שהרגו את ג'יל דנדו.
‏אתה מזהה את האדם בתמונה?
‏בתמונה שצולמה זה לא אני.
‏מי זה לדעתך?
‏יכול להיות כל אחד.
‏זו תמונה שלך, מר ג'ורג'.
‏ערב טוב. המשטרה במצוד אחר רוצח
‏מגישת הטלוויזיה, ג'יל דנדו, ‏ועכבה כל היום אדם…
‏בחשד לרצח בנוגע להריגה בשנה שעברה
‏של אשת הטלוויזיה האהודה ‏מהבי-בי-סי, ג'יל דנדו.
‏- מטה ה"דיילי מירור" ‏קנרי וורף, לונדון -
‏הסיפור על מעצרו של בארי ג'ורג' ‏היה גדול כמעט…
‏- ג'ף אדוארדס ‏כתב פלילים לשעבר -
‏כמו הסיפור על הרצח של ג'יל דנדו מלכתחילה.
‏האנשים שבעבורם עבדתי רצו לדעת הכול.
‏מי הבחור, מהלידה ועד המוות. כל פרט קטן.
‏התחלתי להפעיל את אנשי הקשר שלי.
‏בסופו של דבר הגעתי למישהו,
‏והמקור שלי היה בכיר בשרשרת הפיקוד.
‏הוא אמר לי שזה בחור בשם בארי בולסרה.
‏"בארי בולסרה?" אמרתי, ‏"הוא קרוב של פרדי מרקיורי?"
‏ידעתי ששמו האמיתי היה בולסרה. ‏שם משפחה חריג מאוד.
‏וחשבתי שזה בטח לא צירוף מקרים.
‏בדיקת המז"פ בבית החשוד על תוכנו
‏תימשך ככל הנראה במהלך היום.
‏זה התפרסם בכל העיתונים ובכל ערוצי החדשות.
‏המשטרה פה אומרת שזו התפתחות משמעותית מאוד
‏בחקירה שנמשכת 13 חודשים.
‏הטלפון שלי צלצל בלי הרף, מכל העיתונאים…
‏- ג'ון רוזמן ‏מנהל עסקי -
‏שניסו להשיג ציטוט.
‏המשטרה עדיין מתשאלת הערב אדם בלונדון.
‏והיה לי ברור שזה היה לבטח ‏המאורע הכי גדול בשנה.
‏אחרי 24 שעות אפשר לבקש הארכה
‏של מעצרו להמשך החקירה.
‏התשובה שהגיעה מנציגיו של פרדי מרקיורי…
‏- קווין -
‏הייתה שאין לפרדי בן דוד בשם בארי
‏ואין לו מושג מי הברנש הזה.
‏משפחתו של הזמר הכחישה כל קשר.
‏אז אמרתי, "מה אנחנו אומרים?
‏"האם הוא מעין פנטזיונר?" ‏והוא אמר, "בוא נגיד כך,
‏"נראה שהוא לא מוברג לגמרי."
‏- קורק ‏אירלנד -
‏שאבתי עידוד רב מהעובדה…
‏- מישל דיסקין-בייטס ‏אחות של בארי ג'ורג' -
‏שאיש לא ידע ששם משפחתו היה ג'ורג'.
‏אנחנו משפחה מהשורה.
‏דברים כאלה לא קורים לאנשים מהשורה.
‏חשבתי שכל העניין יקרוס,
‏ושלעולם לא נצטרך לספר לאנשים שזה קרה לנו.
‏האמנתי שזו טעות.
‏שהם יבינו במהרה ש"לא, ‏תפסנו את האיש הלא נכון", וישחררו אותו.
‏- תשאול של בארי ג'ורג' ‏יום 2 -
‏חשוב לתת לכולם הזדמנות להיות חפים מפשע,
‏ולאפשר להם להדגים את זה,
‏כי אם זה לא המצב, הם ייחשפו במהרה.
‏אתה מספר שקרים, מר ג'ורג'? ‏-לא, אדוני.
‏אתה בן דודו של פרדי מרקיורי? ‏-לא, אדוני.
‏האם סיפרת לאנשים ‏שאתה בן דודו של פרדי מרקיורי?
‏אכן סיפרתי, אדוני.
‏האם זה שקר, מר ג'ורג'? ‏-כן, אדוני.
‏המצב הלך והחמיר.
‏חשבתי, עכשיו אתם מנסים לתפור לי תיק,
‏להשתמש בי כשעיר לעזאזל. זה כה פשוט.
‏מה העניין שלך בג'יל דנדו?
‏אין לי עניין בג'יל דנדו, אדוני.
‏לא היה לי שום ידע לגבי זהותה.
‏אתה יודע מי הייתה ג'יל דנדו?
‏עד שהיא מתה לא היה לי מושג.
‏העמדה שבארי ג'ורג' החזיק בה, ‏שהוא לא הכיר את ג'יל דנדו,
‏שהוא מעולם לא שמע עליה, הייתה שקר.
‏מצאנו תמונות של מגישות טלוויזיה בדירה שלו. ‏תמיד של נשים.
‏- ג'יל דנדו ‏התאהבתי באתר הצילום -
‏רבים מתעניינים בידוענים, ברור.
‏ציידי חתימות או מבקרים באתרי צילום.
‏אבל היה נדמה שהעניין של בארי ג'ורג' ‏הוא פרטי וסודי כמעט.
‏בארי ג'ורג' ידע אודות ג'יל דנדו.
‏זה היה מתסכל וקשה.
‏למרות כל המידע שמצאנו והמודיעין,
‏לא היה בשעתו שום דבר
‏שיכולנו להאשים בעזרתו ‏את ג'ורג' ברצח של ג'יל דנדו.
‏היו לנו 96 שעות מעצר, גג.
‏בשלב הזה, יש להאשים אותו או לשחררו.
‏הציבור שצפה בתוכניות כמו "זירת הפשע",
‏רצה אקדח מעשן, רצה ראיה מוצקה וחותכת
‏שבמציאות לא תמיד קיימת בחקירות.
‏- צ'רלי איזקס ‏אחראי ראיות -
‏החקירה דורשת מתודולוגיה ותהליך.
‏- קרוקהאם רוד -
‏- עם אקדח ‏בלי אקדח -
‏חזרתי לראיות הפורנזיות.
‏ביצעתי חיפוש בביתו. מצאנו מעיל.
‏מעיל שלושת הרבעים הארוך, שדומה מאוד
‏לזה שהעדים תיארו שהיורה לבש.
‏הוא צולם במעבדה ונשלח לניתוח פורנזי.
‏לכאורה, המעיל שנמצא כראיה
‏היה מעיל קשמיר שחור, בדיוק כמו זה.
‏ואילו ביצעתי את הפשע, ‏היו ראיות מקשמיר ומצמר.
‏אלפי סיבים.
‏חומר פורנזי מתכלה מהר מאוד.
‏אז האפשרות שיש דם,
‏סיבים או שיירי ירי היא מזערית,
‏כי היינו בפיגור של שנה.
‏אם לא תימצא שום ראיה ישירה
‏שתקשר את ג'ורג' לזירת הפשע הזאת,
‏יהיה צורך לשחרר אותו.
‏ואז קיבלנו את הדוח.
‏המעבדה מצאה חלקיק יחיד משיירי ירי
‏בכיס המעיל הפנימי ‏של מעיל שלושת הרבעים הארוך.
‏ג'ורג' נמצא בנוכחות שיירי ירי.
‏ומכל הסוגים שהוא יכול היה להיות מהם,
‏החלקיק ההוא היה מהסוג שנמצא בזירת הפשע.
‏זה שינה את החקירה בצורה דרמטית.
‏איך אתה מסביר את שיירי כלי הנשק החם ‏בכיס המעיל שלך, מר ג'ורג'?
‏כיס מעיל שלושת הרבעים הארוך שאולי לבשת
‏ביום שבו ג'יל דנדו נהרגה. ‏איך אתה מסביר את זה?
‏אין לי הסבר.
‏אינני יודע.
‏אז הפרקליטה שלו ייעצה לו לא להגיב יותר.
‏היו לנו כעת מספיק ראיות.
‏והוא הואשם ברצח של ג'יל דנדו.
‏אחרי ארבעה ימי תשאול בתחנת משטרת המרסמית,
‏במערב לונדון, ‏מי שמתכנה בארי בולסרה הואשם ברצח,
‏תחת שמו המקורי, בארי מייקל ג'ורג'.
‏הבלש שמנהל את החקירה, האמיש קמפבל,
‏יצא מתחנת המשטרה בלי למסור תגובה.
‏מר בולסרה שונע משם לכלא בדרום לונדון.
‏הערב, בארי בולסרה מבלה ‏את לילו הראשון בכלא, אחרי שהואשם
‏ברצח של ג'יל דנדו.
‏הייתי בחנות כלבו בקורק,
‏וקיבלתי שיחת טלפון מהפרקליטה של בארי.
‏חשבתי שהיא מתקשרת לומר לי, ‏"טוב, הם משחררים אותו."
‏אבל זה לא מה שהיא אמרה.
‏היא אמרה, "אני ממש מצטערת,
‏"עליי לומר לך שעומדים להאשים אותו."
‏והיא אמרה שמצאו חלקיק שיירי ירי במעיל שלו.
‏באותו רגע הייתי חייבת לשאול, ‏"הייתכן שהוא עשה זאת?"
‏- כלא בלמארש ‏תמזמיד, לונדון -
‏ישבתי 32 שנים בכלא, וריציתי מאסר בבלמארש.
‏הכרתי עיתונאי שעבד במגזין "פאנץ'".
‏הוא התקשר אליי יום אחד ואמר, ‏"בארי ג'ורג' נעצר…
‏- נואל "תער" סמית ‏עיתונאי -
‏"ומוחזק בגין רצח מתוקשר בנשק חם ‏בסגנון הוצאה להורג.
‏"יש סיכוי שתשיג ריאיון אישי?"
‏אז אמרתי שכן.
‏סגרתי את הטלפון, ניגשתי לסוהר ידידותי,
‏אמרתי ששמעתי שבארי ג'ורג' פה. ‏הוא אמר, "כן, הוא בביה"ח."
‏טוב. חזרתי לתא שלי. ‏כעבור חצי שעה זייפתי התקף לב.
‏אז הסוהרים באו בריצה, ‏לקחו אותי לביה"ח של הכלא,
‏ואיתרתי אותו לפי התמונות בעיתון.
‏ניסיתי לפתח איתו שיחה.
‏מובן שלא יכולתי לכתוב במסגרת הריאיון
‏כי הייתי שם בגלל חשד להתקף לב,
‏ואילו היו לי פנקס ועט, הם היו חושדים.
‏השאלה הראשונה ששאלתי הייתה, ‏"שלום, גבר, מה שמך?"
‏והוא אמר, "בארי".
‏חשבתי, "טוב". אמרתי, "אתה אוהב רובים?"
‏הוא הביט בי רגע ואמר, ‏"אני אוהב את 'רובים ושושנים'."
‏ואני זוכר שחשבתי לי שהוא מסטול לגמרי
‏כי הדיבור שלו היה איטי מאוד.
‏ומובן שרציתי סיפור עסיסי, נכון?
‏"כן, הרגתי את ג'יל דנדו." ‏זה יהיה ההישג העיתונאי שלי.
‏"האם אתה רצחת?"
‏והוא אמר, "לא".
‏ואמרתי, "אתה יודע מי נרצחה?" ‏והוא אמר, "כן, זו הייתה ג'יל דנדו."
‏הבטתי בו וחשבתי,
‏"משהו לא לגמרי בסדר אצלו."
‏שלחתי את הריאיון ואמרתי ששוחחתי איתו.
‏הוא לא מסוגל לבצע ‏הוצאה להורג בדם קר לאור יום,
‏ואז לא לדבר על זה במשך שנה.
‏אין סיכוי. אמרתי שאין סיכוי ‏שהוא שמר את זה בסוד.
‏לראות את בארי מאחורי חלון הפרספקס המחריד
‏היה ממש איום ונורא.
‏הוא נראה פגיע כל כך, ולא יכולנו לגעת,
‏אבל הוא שם את ידו על הזכוכית, ככה, ‏ואני שמתי את ידי.
‏הוא הביט לי ישר בעיניים ואמר, ‏"לא עשיתי את זה."
‏אז חשבתי, "בסדר. לי זה מספיק."
‏רק אמרתי, "אנחנו ניאבק בזה."
‏היינו צריכים להשיג ‏את הייצוג המשפטי הטוב ביותר שיכולנו.
‏מייקל מנספילד, סלייט תשע.
‏- מייקל מנספילד ‏פרקליט -
‏יועיל מאוד אם תוכל לציין
‏כמה מהתיקים הגדולים שעבדת עליהם.
‏כמה זמן יש לכם?
‏היו מעשי אלימות חמורים ‏מצד שוטרים בכירים וזוטרים…
‏מייקל מנספילד הוא פרקליט מתוקשר.
‏הוא ייצג, למשל, את שישיית ברמינגהאם…
‏רביעיית גילפורד, ‏השלושה מטוטנהאם, חמישיית קרדיף,
‏"יום ראשון הארור" בצפון אירלנד, ‏אסון הילסבורו.
‏בדיקה מקיפה של הסוגיות ‏והאמת לגבי ההתרחשויות,
‏עוד לא בוצעה במלואה עדיין.
‏מוחמד אל-פאייד ודיאנה, זה די גדול.
‏וסדרה שלמה של תיקים ‏שקשורים לקהילת השחורים,
‏ובשיאה חקירת הרצח של לורנס.
‏כשפגשתי את בארי לראשונה, לקח זמן מה ליצור,
‏כפי שלוקח לפעמים, מערכת יחסים.
‏לא זיהיתי עד כמה רציניים
‏היו הלכי נפשו.
‏הוא לא הגיב בצורה שבה אנשים מגיבים לרוב.
‏החשש שלי בזמנו היה שהמשטרה ‏אפשרה להשריש בחקירה את התאוריה הזאת,
‏שמדובר באדם מתבודד.
‏מהו הטיעון נגדו?
‏שהוא טיפוס מוזר, שיש לו אובססיה לנשים,
‏אבל לאו דווקא לג'יל דנדו.
‏היה לו עניין באקדחים.
‏וכל זה ייצר תיק בלתי מעורער
‏שהוא האיש שעשה זאת.
‏לא כך.
‏אילו הייתי שוטר, הייתי ניגש לזה אחרת.
‏בכל זירת פשע כמעט, ‏התשובה נמצאת בזירה עצמה.
‏- גוואן אווניו ‏דר'-מע' -
‏רכבתי אליה באופניים.
‏החצר הקדמית קטנטנה.
‏יש ארבעה או חמישה צעדים מהשער. זה כלום.
‏בין הזמן שבו היא סגרה את דלת הנהג שלה
‏והלכה לדלת הכניסה, ‏מדובר במטרים אחדים בלבד.
‏לא ייתכן שהיה יורה יחיד.
‏זה היה חייב להיות מישהו בעל מידע פנימי.
‏בכל פעם שמציבים את בארי ג'ורג' ‏בתפקיד המוציא להורג,
‏זה לא עובד.
‏האקדח הטעון ‏היה צריך להיות עליו, מוכן לירי,
‏ולהיות רכון בחצר הקדמית, ‏כך שהיא לא תראה שהוא היה שם.
‏היה עליו להימצא שם במשך שעות.
‏זה לא מתחבר.
‏הבנתי שנעשה פה אי צדק.
‏ואז נכנסת התחושה… ‏"עצב" הוא המונח הלא נכון. כעס.
‏אני רוצה לעשות משהו בנידון.
‏הייתי צריך לשאול את עצמי, "האם זה נכון?
‏"האם זה הוגן? האם הוא כשיר ‏להישפט ולהבין את ההליכים?"
‏אז ביקשתי ממנו להיבדק על ידי פסיכולוג,
‏כדי להגיע להערכה כלשהי.
‏גיליתי שהצוות המשפטי ‏מתקשה עד מאוד עם בארי ג'ורג'.
‏מייקל מנספילד אמר, "לדעתי משהו לא כשורה…
‏- פרופ' סוזן יאנג ‏פסיכולוגית משפטית -
‏"ועליו להיבדק."
‏ישבתי ברכבת וחשבתי שמעניין איך הוא יהיה,
‏כי זה התפרסם בכל התקשורת,
‏אותה מפלצת ש"הרגה" את ג'יל דנדו.
‏אבל כשהגעתי, הוא היה במצוקה כה גדולה,
‏ומפוזר לגמרי.
‏זה היה קיצוני. הכול התנקז בכיוון אחד.
‏הרגשתי שמכה בי מפולת של מילים.
‏"הם עשו כך ואחרת."
‏לגבי רמת המשכל שלו, ‏גיליתי שהוא בטווח הגבולי,
‏כך שזה נמוך ביותר.
‏לגבי זיכרון העבודה שלו, מהירות העיבוד שלו,
‏למעשה, כל השאר היה באחוזון הראשון.
‏אז 99 אחוזים מהאנשים יתפקדו טוב יותר ממנו.
‏- שמו בארי בולסרה -
‏כל העיתונים נשלחו לספק את הרקע שלו.
‏- חיי הפנטזיה של בארי ג'ורג' -
‏ומובן שמצאנו ססגוניות רבה.
‏- ג'יין מור ‏עיתונאית ושדרנית -
‏התבהר במהרה שבארי ג'ורג' בנה
‏חיים פנטזיונריים מאוד לעצמו.
‏- פנטזיה: ‏ג'ורג' מתחזה לדודן של פרדי מרקיורי -
‏בשנות ה-80, הוא נקנס כי התחזה לשוטר.
‏הוא סיפר לנשים שהיה טייס בחה"א, ‏ואז זה נהיה לוחם בקומנדו,
‏בזמן שבמציאות הוא נדחה משירות בצבא.
‏אתה לא משוגע?
‏לא.
‏ואז צץ הקטע המצולם הזה.
‏ועכשיו קראו לו סטיב מייג'ורס לפתע פתאום,
‏והוא ביצע תעלול שהיה כרוך בקפיצה
‏מעל ארבעה אוטובוסי קומתיים, ‏בעודו בגלגיליות.
‏אז מעולם לא עשית דבר כזה בעבר?
‏מעולם לא. זה מעולם לא בוצע.
‏אבל לא נסעת על רמפה קטנה, רק כתרגול?
‏לא, בכלל לא.
‏אני חושבת שהוא פרק את עמוד השדרה, ‏הוא שבר את עצם הירך.
‏והמחשבה היא שהוא פנטזיונר מהמעלה הראשונה.
‏אבל האם אפשר לקפוץ מזה, לכך שזהו האיש
‏שניגש אל ג'יל דנדו וירה בה בדם קר בראש?
‏לתיק יש במהותו שני ממדים.
‏האחד הוא עבריין,
‏והדבר השני שצריך להיאחז בו הוא הראיה.
‏הבליסטיקה, משמע התרמיל שמשתחרר מהקליע.
‏הוא הותאם.
‏המעיכות של התרמיל נדירות.
‏מישהו כתב למשטרה, בניסיון לעזור,
‏ואמר שהוא מכיר היטב תחמושת מסוג כזה.
‏"שירתי במזרח אירופה, בבלקנים,
‏"והמעיכות אופייניות."
‏ואז עליך לומר לעצמך, ‏לאן זה לוקח אותך? לסרביה.
‏היה קשר סרבי.
‏ממש שם, במפתן הדלת.
‏וזה קרה קודם לכן.
‏- בלגרד ‏סרביה -
‏מוקדם יותר באפריל, ‏החודש שבו ג'יל דנדו נרצחה,
‏עיתונאי אחר גם נרצח
‏מחוץ לביתו בבלגרד, ‏לדעתי כ-11 ימים קודם לכן.
‏הדיבורים על מעורבות סרבית ברצח נזנחו כמעט.
‏אין שום קשר בין התאוריות הספקולטיביות הללו
‏שאנחנו…
‏אני לא רוצה ללגלג,
‏אבל אני חושב ‏שהמשטרה לא התייחסה לזה ברצינות
‏כי לא התקיימה חקירה ממשית לגבי הקשר הסרבי.
‏יש פה כל סימני ההיכר ‏של הוצאה להורג מאורגנת ומתוזמרת,
‏שלראייתי, מצביעה משמעותית ‏הרחק מבארי ג'ורג'.
‏האם אני נסחף?
‏- סקוטלנד יארד החדש -
‏חלק ניכר מהחקירה היה לנסות לברר
‏לגבי חלק מהנשים שהופיעו בתמונות.
‏סרטי הצילום הלא מפותחים.
‏אילו הם נועדו לי, למה לא פיתחתי אותם?
‏כי היו כמויות מהם.
‏הם אמרו שאני…
‏מה זה היה במילותיהם? "הטרדתי אנשים."
‏בזמן ששוחחתי עם אנשים, כן?
‏ואם בשלב כלשהו הם חשו לא בנוח במחיצתי,
‏הלכתי משם.
‏ככל שחלף הזמן והמשפט התקרב,
‏החלו לצוף פרטים אחרים.
‏הייתה הסלמה ממשית ברמת ההתנהגות המדאיגה.
‏עברנו ממה שנראה ‏כמו פנטזיונר מוזר ובלתי מזיק,
‏למשהו הרבה יותר זדוני.
‏- רישום פלילי ‏בארי ג'ורג' 1999-1978 -
‏היה מעצר בגין ניסיון אונס, עבירות מין.
‏ואז כמובן, צצה ראיה נוספת.
‏הייתה לו אובססיה לנסיכה דיאנה,
‏והוא נתפס בשטחים של ארמון קנזינגטון
‏עם חבל מגולגל, בלבוש קרבי, ‏נושא סכין ציד באורך 30 ס"מ.
‏ובזמנו, המשטרה רק חשבה שזה בלתי מזיק,
‏ועליי לומר שזה מדהים בעיניי.
‏זו לא התנהגות נורמלית.
‏זה נהפך לחלק נוסף בתצרף, שבעבור התקשורת
‏הצביע על האפשרות שהוא מעורב.
‏- בית המשפט ‏מרכז לונדון -
‏במאי לפני שנה, ‏הבלשים עצרו את בארי מייקל ג'ורג'.
‏המשפט שלו, שמתחיל היום בבית המשפט,
‏צפוי להימשך לפחות שישה שבועות. ‏הוא מכחיש שרצח.
‏הייתי כתב בתי המשפט ‏ב"לונדון איבנינג סטנדרד".
‏היה צמא, נואשות למידע…
‏- פול צ'סטון ‏כתב בימ"ש לשעבר -
‏שלבטח היה צף מהמשפט.
‏הכביש שמחוץ לבית המשפט ‏היה גדוש בצוותי טלוויזיה.
‏התנועה נעצרה. זה היה אירוע תקשורתי כביר.
‏שנתיים ושמונה ימים אחרי הרצח של ג'יל דנדו,
‏הארוס שלה אלן פרת'ינג הגיע לבית המשפט.
‏יחד עמו היה אחיה של ג'יל, נייג'ל, ‏ובני משפחת דנדו נוספים.
‏ממשפחתו של הנאשם, ‏מישל דיסקין, אחותו של בארי ג'ורג'.
‏הסנגור של ג'ורג' הוא מייקל מנספילד.
‏זאת הייתה הפעם הראשונה ‏שבארי ג'ורג' נחזה בציבור מאז מעצרו,
‏וזה היה משמעותי בפני עצמו, ‏כי כולם רצו לראות
‏את האיש שמואשם בהריגתה של ג'יל דנדו.
‏התירו לי להיות די קרובה לבארי.
‏הוא נראה אבוד לגמרי.
‏כשהתביעה התחילה לשרטט את המקרה,
‏יכולנו לשמוע פרטים נוספים
‏על מהות התיק המשטרתי נגד בארי ג'ורג'.
‏בשבועות הראשונים במשפט גילינו
‏שעדת ראייה מגוואן אווניו ‏מיקמה כנראה את בארי ג'ורג'
‏ברחוב הזה ב-7:30 בבוקר.
‏סוזן מייז, שסיפרה לביהמ"ש שהיא בטוחה מאוד ‏שהיא ראתה את הנאשם
‏ליד ביתה של ג'יל דנדו…
‏מיס מייז אמרה לביהמ"ש שהאיש
‏נראה לחוץ וניסה להסתיר את פניו.
‏כמו כן שמענו שבארי ג'ורג' ניסה
‏לשחזר את צעדיו באותו בוקר.
‏באותו יום, ג'ורג' ביקר ‏במרכז הכוונה מקומי המכונה האפא"ד.
‏כעבור יומיים, הוא חזר ‏בניסיון לבסס באיזו שעה הוא היה שם.
‏ולדעת התביעה, הוא ניסה ליצור אליבי כוזב.
‏ואז כמובן, החלקיק של שיירי ירי
‏שנמצא בכיס המעיל,
‏שלטענת התביעה מיקם אותו במחיצת אקדח שנורה.
‏בתשאולים המשטרתיים, ג'ורג' לא הצליח להסביר
‏איך החלקיק הגיע למעיל שלו,
‏ונאמר למושבעים שזו ראיה חותכת לאשמתו.
‏התביעה שטחה את הטענה ‏שהשכבתי אותה בכוח על הקרקע
‏ואז הצמדתי אקדח לראשה.
‏אבל אילו דחפתי אותה למטה, אם תחשבו…
‏אכפת לך… תבואי להיות שפן הניסיונות? ‏-כן.
‏אילו דחפתי אותך למטה…
‏את עם הפנים לדלת שלך… ‏-כן.
‏מכניסה את המפתחות לדלת שלך. ‏-כן.
‏אילו דחפתי אותך למטה, ונטען
‏שדחפתי אותך למטה ביד שמאל שלי… ‏-כן.
‏היו כמויות של דם ‏או שיירי ירי על גבי העבריין.
‏מצאו חלקיק אחד, כן?
‏תמו טיעוניי.
‏הגענו לסיכום של התביעה,
‏והבנו ש… רק רגע, זה כל מה שיש.
‏חלקיק שיירי ירי היה ראיה מפוצצת,
‏אבל למעשה, כל שאר הדברים,
‏אף שחלקם היו לא נעימים, היו נסיבתיים מאוד.
‏כשהתביעה סיימה את חלקה, ‏השאלה הייתה, האם זה מספיק?
‏יש עיקרון ארוך זמן בסקוטלנד יארד,
‏שעד שלא עברת חקירה נגדית אצל מייקל מנספילד
‏על תוכן רשימותיך,
‏אז בתור שוטר, לא הרווחת את דרגתך.
‏כן, יש לחץ מסוים, כמובן.
‏כי אי אפשר לשטות במר מנספילד לעולם,
‏או לשאוף לחמוק ממתן תשובות.
‏מייקל מנספילד אמר פעם שהוא מחזיק בדעה
‏שבכל פעם שהוא חוקר שוטר בביהמ"ש,
‏הוא מניח שאותו אדם משקר.
‏כך שהגיע הרגע הגדול, שבו מייקל מנספילד
‏חקר חקירה נגדית את האמיש קמפבל.
‏היה מאבק רצונות באולם בית המשפט.
‏מצאתם חלקיק של שיירי ירי,
‏אבל זה פועל גם ההפך, לא כן?
‏היעדר חלקיקים בכל מקום אחר,
‏בדירתו, זה מה שחשוב.
‏ג'ורג' היה במחיצת שיירי ירי שנורה, מאיץ,
‏אבל הוא הכחיש שירה באקדח כלשהו ‏מסוג כלשהו כבר שנים רבות.
‏שום ראיה לא הצביעה על כך ‏שהיה בבעלותו נשק אי פעם
‏שיכול היה להיות האקדח במקרה הזה.
‏אחזקת כלי הנשק החם, ‏מפרטי נשק של יצרניות נשק,
‏הירחונים, הנרתיק.
‏אילו בוצעה חקירה ממשית לגבי הקשר הסרבי…
‏אכן בחנו את הנושא הסרבי, ‏כששאלנו את שירותי הביטחון,
‏ולא קיימת שום ראיה שמרמזת
‏שהסרבים או שהעימות עם נאט"ו אחראיים.
‏איפה הייתה הראיה לאובססיה לג'יל דנדו?
‏הוא אולי ניגש לנשים ודיבר איתן,
‏והעמיד פנים שהוא בן דודו של פרדי מרקיורי,
‏אבל זה לא הופך אותו לרוצח.
‏בארי ג'ורג' היה מסוגל לגמרי ‏לבצע את הפשע ההוא.
‏בארי ג'ורג' לא רצח את ג'יל דנדו.
‏הסנגור מייקל מנספילד ‏רמז שמגישת "קריימווץ'"
‏אולי חוסלה בידי מתנקש מהעולם התחתון,
‏או בידי אקדוחן סרבי כנקמה…
‏מר מנספילד אמר למושבעים ‏שאין שום ראיה מאז אמצע שנות ה-80
‏שללקוח שלו הייתה בעלות, אחזקה
‏או נגיעה בנשק או תחמושת כלשהם…
‏מר מנספילד אף ציין שהמשטרה לא הצליחה למצוא
‏שום ראיה פורנזית לנשק חם כלשהו, ‏שנורה או שלא, בדירתו של מר ג'ורג'.
‏הייתי בטוחה למדי שלא תתקבל הרשעה,
‏כי היה ניכר לגמרי
‏לפי הראיות, שבארי לא עשה זאת.
‏לשופט נדרשו שלושה ימים כמעט ‏לסכם את כל הראיות.
‏ואז המושבעים נשלחו לדיוניהם.
‏כבוד השופט גייג' אמר להם ‏לקחת את הזמן בחריצת הדין,
‏וביקש מהם לנסות להגיע להחלטה פה-אחד.
‏מדי יום חיכינו בבית המשפט לפסק הדין.
‏קראו לכולנו לחזור לבית המשפט.
‏נאמר לנו שהתקבלה החלטה.
‏מושבעת אחת שישבה בשורה הראשונה בכתה.
‏זה יכול היה להתפרש בשלל דרכים.
‏יושב ראש המושבעים התבקש לקום.
‏למעשה, אפילו קלטתי את מבטו.
‏ואז הוא נשאל, "האם מצאתם שבארי ג'ורג'
‏"אשם או לא אשם ברצח?"
‏והתשובה הייתה…
‏הם מצאו אותי אשם.
‏איך הם יכלו להרשיע אותי?
‏הבטתי בבארי.
‏והמבט שלו…
‏זה היה המבט הגלמוד ביותר.
‏ואז פרצה מהומת אלוהים.
‏בשעת אחר צהריים מאוחרת בבית המשפט, ‏בארי ג'ורג' נמצא אשם…
‏…ברצח של ג'יל דנדו.
‏השופט אמר לבארי ג'ורג' ‏שמעשיו גזלו מארוסה של מיס דנדו, ממשפחתה,
‏מחבריה ומהקהל הרחב ‏אישיות אהובה ופופולרית ביותר.
‏- פסיקת רצח -
‏על מתבודד שונא נשים נגזר מאסר עולם…
‏סיומו של מקרה שהדהים את המדינה ב-1999.
‏"אתה בלתי צפוי ומסוכן, ‏וסביר שכך תישאר זמן מה.
‏"יכול להיות רק גזר דין אחד, מאסר עולם."
‏כשבארי ג'ורג' מתחיל ‏את מאסר העולם שלו הבוקר בגין הרצח,
‏רבים תוהים מה הפך אותו ‏ממה שנראה כתימהוני בלתי מזיק יחסית,
‏לרוצח קר דם להדהים.
‏- אשם ‏רוצח ג'יל דנדו במאסר עולם -
‏בארי ג'ורג', שחיפש כל חייו תהילה,
‏היה לפתע האדם הכי מפורסם בבריטניה.
‏תהילה שהוא כנראה לא רצה בה, ‏אבל בהחלט זכה בה.
‏זה השפיע עליי קשות, ‏כי הרגשתי שהלכנו עד הסוף.
‏הדגמנו היטב שהתיק קלוש עד כדי לא קיים.
‏חשבתי, "מה בשם אלוהים עשיתי? ‏האם צדקתי או טעיתי?"
‏אין לי שום ספקות, ואם אנשים יקראו את המידע
‏ויבינו את כל העובדות, לדעתי, כמו המושבעים,
‏הם יהיו בטוחים באותה מידה ‏שבארי ג'ורג' רצח את מיס דנדו.
‏הפסיקה שהוא אשם נתפסה כהצלחה.
‏בשם משפחתה של ג'יל, אני רק רוצה לומר
‏שאני מברך כמובן את פסק הדין מהיום.
‏תבינו שהשנתיים החולפות
‏היו תקופה קשה מאוד לאלו שהכי קרובים לג'יל.
‏אבל שאבנו חיזוק משמעותי ‏מהכמויות האדירות של רצון טוב
‏מצד אנשים בכל רחבי המדינה, ‏שג'יל הייתה חשובה להם כל כך.
‏תגיד לנו איך הרגשת באותו רגע.
‏לא אענה לשאלה הזאת.
‏בגלל הדבר הבא שקרה.
‏- אירלנד ‏2023 -
‏אני גר עכשיו באירלנד.
‏שקט פה.
‏בלונדון מתייחסים אליך כמו למוקצה, ‏אבל פה לא.
‏רגע. ‏-כן.
‏הפסקה להתרעננות. ‏-התרעננות.
‏הייתי כלוא במשך שמונה שנים.
‏ידעתי, בהכרתי, שלא עשיתי דבר ממה שהם אמרו.
‏עשיתי הכול צעד-צעד.
‏כל הזמן פקחתי עיניים ואוזניים,
‏בתקווה שאשמע משהו…
‏טוב…
‏וכך היה.
‏שמי רפאל רואו.
‏אני עיתונאי חוקר.
‏כמה שנים אחרי שבארי ג'ורג' הורשע…
‏- רפאל רואו ‏עיתונאי חוקר -
‏אחותו פנתה אליי.
‏היא שאלה אם אוכל לעזור
‏להדגיש את העובדה שאחיה נכלא לא בצדק.
‏הייתי בשעתו ב"פנורמה" של הבי-בי-סי,
‏אבל כשהייתי בן 20,
‏הורשעתי לא בצדק ברצח ובסדרת מעשי שוד.
‏את 12 השנים העוקבות ‏העברתי בבתי כלא מאובטחים ביותר.
‏חיכיתי לזה זמן רב.
‏הסיבה היחידה שאני עומד פה כעת ‏היא בזכות אחותי…
‏ומישל הייתה משכנעת.
‏היא נשמעה כמו אחותי,
‏כשאחותי אמרה, "תעזרו לאחי."
‏זה הדהד אצלי.
‏- אס-0018213 ‏שב"ס -
‏לא ביצעתי את הפשע הזה, בסדר?
‏לא מגיע לי להיות פה.
‏כשדיברתי עם בארי ג'ורג' לראשונה,
‏הוא הצליח לומר לי שהוא חף מפשע,
‏אבל הוא לא ממש ‏הצליח לספר לי למה הוא חף מפשע.
‏אז לא הרגת את ג'יל דנדו?
‏מובן שלא.
‏טוב, אלך לבדוק אם אצליח לגלות
‏אם הוא דובר אמת.
‏עשיתי את מה שאני מצטיין בו…
‏- קרוקהאם רוד -
‏וזה לקרוא כל משפט בכל הודעה,
‏בחיפוש אחר סתירות.
‏והייתי המום ממש ממה שמצאתי.
‏הראיה היחידה שקשרה אותו כביכול
‏לפשע הייתה שיירי הירי.
‏הקשר קיים, המושבעים שמעו אותו, אתה אשם.
‏למה לו להימצא שם אחרת?
‏אז טסתי לאמריקה, הגעתי לבוסטון, ‏דיברתי עם האף-בי-איי,
‏שהתחילה לפקפק ‏במהימנות של חלקיקי שיירי ירי,
‏כי כבר לא הסתמכו עליהם
‏בתביעות באמריקה, מחשש לזיהום ראיות.
‏אז שוחחתי עם מומחה בליסטיקה ואמרתי לו,
‏"האם זה מהאקדח ‏שהרג את ג'יל דנדו? זה בכלל מירי?"
‏אילו החלקיק הזה היה נמצא במונית,
‏אף אחד לא היה חושב על שיירי ירי.
‏הוא ערער לחלוטין על המדע
‏שהסתמכו עליו במשפט של בארי ג'ורג'.
‏בסוף החקירה שלי, הממצאים הוגשו
‏לוועדה לבחינת תיקים פליליים,
‏וזה הוביל לכך שהם הזמינו דוחות חדשים,
‏לפיהם הראיה הבליסטית הזאת ‏לא צריכה להיות קבילה כראיה,
‏באשר לאשמה או לחפות, ‏ושאין להסתמך עליה יותר.
‏אז נאמר בבית המשפט שפסיקת האשמה מבוטלת,
‏בשל ההבנה וההערכה החדשות של שיירי ירי.
‏לכן צריך לקיים משפט חוזר.
‏זה היה כמו דז'ה-וו.
‏מישל הגיעה מאירלנד ‏אחרי שנים של המתנה שהראיה
‏במשפט של אחיה תיבחן שנית.
‏היום אנחנו מקווים ‏שנשיג סוף סוף צדק לבארי. תודה.
‏השופט ביקש את הכרעתם.
‏והוא אמר, "לא אשם".
‏לראשונה בכל אותן שנים,
‏הרגשות ניכרו על פניי.
‏קמנו והרענו. אושר.
‏בעקבות פסק הדין, התביעה הממלכתית אמרה,
‏שיש למר ג'ורג' זכות להיחשב כעת חף מפשע.
‏עדיין ניסיתי לקלוט את זה.
‏בארי ג'ורג' עוזב את בית המשפט
‏כאדם חופשי, לראשונה זה שמונה שנים.
‏שמחתי לצאת משם.
‏כשמטיחים בך האשמות סביב השעון,
‏בלי הפוגה…
‏איך אפשר להרגיש?
‏בארי ג'ורג' עזב את בית המשפט מאחור.
‏הוא הוכנס למכונית, ‏במראה מותש לגמרי אך שהוקל לו.
‏אחותי היא הסלע האיתן שלי.
‏אל תגידו לה שאמרתי את זה.
‏הדבר הראשון שאני רוצה לומר ‏זה שאנחנו מאוכזבים מפסק הדין היום,
‏אבל אנחנו מאוכזבים במיוחד ‏בשם משפחתה וחבריה של ג'יל.
‏האם אני חושב שהוא היה צריך להימצא לא אשם?
‏אנחנו מקבלים ומכבדים ‏את הכרעת בית המשפט באחר צהריים זה.
‏חשבתי שהיה נכון לפסוק אשמה ב-2001.
‏אנחנו נהרהר בפסק הדין היום,
‏ונשקול מהם צעדינו הבאים.
‏תודה רבה.
‏האין זו מבוכה אדירה למשטרת לונדון?
‏תודה.
‏בארי ג'ורג' יוצא הערב לחופשי.
‏אבל נותרת השאלה,
‏אם הוא לא הרג את ג'יל דנדו, אז מי הרג?
‏- 2023 ‏24 שנים אחרי הרצח -
‏אני חושב שזה מעניין מאוד שאחרי זיכויו
‏לא בוצעה חקירה רצינית נוספת ‏במותה של ג'יל דנדו.
‏אני חושב שככל שזה נגע למשטרה, התיק נסגר.
‏זה אוזכר בחדשות והיה נתון להערות ולדיווחים
‏מדי שנה, כבר 23 שנים.
‏אני חושב שאנשים אוהבים תעלומה.
‏אבל איני חושב שזו תעלומה בכלל.
‏אילו שאלתי אותך, "האם רצחת את ג'יל דנדו?" ‏מה היית אומר?
‏בפשטות, לא.
‏מכעיס אותי שהם גזלו שמונה שנים מחיי.
‏בעיקרון, הם רדפו אותי.
‏אתה חושב שבארי ג'ורג' הרג את ג'יל דנדו?
‏כך חשבתי, כן.
‏אבל אתה חושב כך כעת?
‏אני חושב שלא שיניתי את דעתי.
‏אם מישהו שראיינת בסרט התעודה הזה
‏אומר שבארי ג'ורג' עשה את זה,
‏אני חושב שעליו לפנות למישהו לקבלת עזרה.
‏כל המשאבים שלהם בוזבזו על הבחור הזה,
‏כשהאשם האמיתי חופשי
‏ואוכל ארוחת ערב איפשהו. זה פשוט מגוחך.
‏בארי ג'ורג' זוכה בידי מושבעים, ‏שהם חותם החפות.
‏ובמשטרה אומרים, ‏"אנחנו לא מחפשת אף אחד אחר, כי צדקנו."
‏אז סליחה, תיק החקירה ‏אמור להיות פתוח עדיין.
‏הם אמורים לחפש.
‏גם הציבור יודע שלא התקבלה שום הכרעה.
‏כך שהגיוני שהוא ירצה לבחון את זה בעצמו.
‏- גוגל ‏מי הרג את ג'יל דנדו? -
‏- חיפוש בגוגל -
‏- מי הרג? אחרי 23 שנים -
‏מה בדיוק קרה באותו בוקר נותר תעלומה, ‏הפשע לא פוענח,
‏הרוצח שלה מעולם לא הועמד לדין.
‏היו מספר סיפורים
‏על כך שדבר מה קשור אולי לג'יל,
‏דבר מה אחר אולי קשור לג'יל.
‏סיפור גדול צץ ליום אחד ולמחרת נעלם.
‏אני בעצם רק מושך בכתפיי על זה.
‏זה לא מבוסס, ונראה שזה לא מתקדם.
‏מייצרים כותרת למשך 24 שעות, ושוכחים מזה.
‏- על סף חשיפה -
‏התאוריות שצפו…
‏- ג'יל אמרה שהשמות גדולים -
‏- ג'יל קיבלה איומי ברצח -
‏לאורך השנים במקרה הזה, ‏שג'יל דנדו בחנה משהו
‏שאולי היה אחת מהסיבות שרצו להשתיק אותה,
‏פשוט לא מתקבלות בעיניי.
‏- נהרגה בטעות? -
‏היא לא הייתה עושה זאת לבדה,
‏ולמעשה, זה היה גורם למי ששרד את ההתנקשות
‏להיות נחוש עוד יותר לחשוף ‏את החקירה החשאית הזאת, תהיה אשר תהיה.
‏שומעים על אנשים איומים בעולם ‏שעושים דברים איומים,
‏וזה מה שמדאיג אותי, ‏המנטליות של אנשים מסוימים
‏שמסוגלים לעשות דברים איומים כאלה.
‏האם יש לך מושג כלשהו לגבי מי האחראי?
‏אני לא רוצה לדבר על זה, ‏מטעמי ביטחוני האישי.
‏אבל היו שמועות בעולם הפשע ‏לגבי מי עשה את זה,
‏בוא נתנסח ככה.
‏וזה לא מי שחושבים, וזה לא בארי ג'ורג'.
‏זה היה חיסול מקצועי.
‏תוכל לתת תובנה כלשהי לגבי הסיבה?
‏לא. אם אומר לכם למה, ‏תדעו מי עשה את זה. אז, לא.
‏איזו עצה יש לך בעבורנו כעיתונאים מתחילים?
‏כשעבדתי בעיתון המקומי ‏הלכתי לישיבות מועצה מקומיות,
‏ראיינתי את הזוג שחגג 50 שנות נישואים.
‏ולומדים להכיר אנשים אמיתיים.
‏אני חושבת שזאת המהות של עיתונאי טוב, ‏לחדור לאנשים מתחת לעור.
‏כעיתונאית, פשעים לא מפוענחים משגעים אותך.
‏וזה שאני יושבת פה, כעבור 24 שנים, ואומרת
‏שאנחנו עדיין לא יודעים ‏מי הרג את ג'יל דנדו,
‏פשוט מטריף בעיניי.
‏"קריימווץ'" משיגה תוצאות. ‏עולים לשידור וכעבור עשר דקות
‏הטלפונים מצלצלים, ‏ואנשים מטלפנים עם כל מיני הצעות.
‏במשך 20 שנים ניגשים אליי אנשים
‏ושואלים אותי את השאלות ‏שעליהן אני עונה כעת.
‏וזה בסדר מבחינתי, זה מקובל עליי.
‏אני גם מאמין ומקווה ‏שיום אחד תהיה לזה תשובה.
‏האם תצוץ ראיה חדשה… כך אני מקווה,
‏אבל פשוט נצטרך לחכות ולראות
‏עד היום שבו המשטרה תבוא ותגיד,
‏"טוב, בסדר, יש לנו מספיק ראיות כעת ‏לתפוס את הרוצח של ג'יל."
‏קורה שאת מודאגת ‏מהדברים שאת רואה ב"קריימווץ'"?
‏זה אכן קורה, אבל בסופו של דבר ‏הפשעים שאנחנו מציגים נדירים מאוד.
‏אלה לא דברים שאדם יוצא לרחוב
‏וחושב, "בחיי, אותו דבר יקרה לי".
‏תרגום כתוביות: תמי יפה